|  |  |  |
| --- | --- | --- |
| נושא | הצעה לפרוט רעיוני אפשרי | מקור |
| קורבנות- תפילה  ראשי פרקים:  השיח האישי, הבקשות האישיות, התקווה לטוב,  חשבון הנפש.  עבודת כהן גדול ביו"כ | בתחילת השנה נלמד כל רעיון הבאת הקורבנות. הקורבנות מהווים כלי עבור האדם האנושי שזקוק לביטוי פיזי לקשר שלו עם הקב"ה. מאידך יש לכך משמעות רוחנית שאיננה משרתת את הצרכים האנושיים - שמירת השכינה בתוך מחנה ישראל.  במקביל:  - ימים נוראים, ימים שבהם התפילה באה לידי ביטוי במלוא עוצמתה כאשר האדם מסכם את שעבר ואת שעשה ומתפלל לטוב שיבוא בשנה הנפתחת.  - עבודת כהן גדול – התמסרות הפרט עבור הכלל, שליח ציבור, הנהגה והשלכותיה, אחריות אישית ואחריות ציבורית.  - ימי בקשת הגשמים- התלות של האדם בבורא עולם והביטוי הפיזי של התלות הזו דרך עבודת האדמה והתקווה לשנה גשומה   * הערה- תפילת חנה בשמואל א' נלמדת גם היא בתחילת השנה, מומלץ להתחבר דרך תפילה נשית ומיוחדת זו. | הקדמת הרמב"ן לחומש ויקרא  עבודת כהן גדול ביו"כ – פרק ט"ז |
| תורת כהנים –  ראשי פרקים:   * השם שנתנו חז"ל לחומש ועומק המהות של החומש. * חלקי הקורבנות המתחלקים בין "שולחן גבוה", המקריב והכהנים. בכל סוג קורבן קיים יחס שונה של חלוקה. | החומש מבהיר ללומדיו שקיימת הירארכיה בעמ"י אותה לא ניתן לעקוף. בשנות הנדודים של עמ"י פעם אחר פעם נעשים ניסיונות של בודדים וקבוצות בעם לערער על בעלי הסמכות השונים- הקב"ה, משה, אהרון- ועל הכהנים שמהווים צינור עבור העם אל עבודת ה', דרך עבודת המשכן. הכהנים והלוויים זוכים למעמד מיוחד בעם אשר מקנה להם זכויות לא מעטות אך גם חובות רבים.   * מה ההירארכיה בה אנו חיות כנערות מתבגרות? * אלו זכויות ואלו חובות יש לי ואיפה זה פוגש אותי ביומיום? * סמכות עליונה- מה \ מי נמצא מעלי? * יחסי הורים – ילדים * יחסי מורות – תלמידות – מסגרת בית ספרית * סמכות חכמים – מחויבות להלכה * עמ"י- כהנים לכל העמים – מהווים צינור מתווך למוסר הא-לוקי בעולם באמצעות התורה והמצוות. מהי האחריות שנובעת מתוך היותנו שייכות לעם הזה? |  |
| חלוקות שונות של הקורבנות:  ראשי פרקים:   * הסוגים השונים של הקורבנות:   עולה  מנחה  שלמים  חטאת  אשם   * קורבנות חובה- ונדבה * קודשי קודשים – קודשים קלים | בנפש האדם קיימות תנועות שונות שמביאות אותו לאתגרים שונים ולמפגשים שונים בעבודת ה' שלו.  למשל- קורבן עולה – שמשתייך לקורבנות הנדבה ולקודשי הקודשים- שעולה במלואו ונאכל כולו על המזבח. הצורך של האדם להתמסרות מוחלטת לעבודת ה' והדרישה של הקב"ה מאתנו להיות מסוגלים לכך.  למשל- קורבן שלמים – קורבן שמובא כקורבן תודה או בעקבות נדר או כנדבה הוא שלם במהותו כיוון שהוא מתחלק בין שלושת השותפים בעבודת הקורבנות – "שולחן גבוה", הכהן והמקריב. הוא מובא בחגים בימי שמחה והודיה וכ"ו.  קורבן זה מייצג את מקום הנתינה באדם, הכרת הטוב  וכיו"ב.   * קורבן חטאת- קורבן המובא במקרים בהם האדם עבר בשוגג על איסור שעונשו כרת. ישנם דינים לאישי ציבור ולאדם הפרטי.   מתוך כך- מה היכולת שלי להכיר ולהודות בחטא, - בטעות, תהליך התיקון הפנימי – יש כזה דבר? מהו?, העמידה הבוגרת הנדרשת ע"מ לקחת אחריות אישית על מעשי. | חובה – נדבה: פרקים א'-ה'  קודשי קודשים (קורבנות שקדושתם גבוהה יותר והם נאכלים רק במקדש ורק ע"י כהנים, זכרים) – קודשים קלים (קורבנות שקדושתם פחותה והם נאכלים ע"י כל משפחת הכהן וניתן לאכלם בכל ירושלים): פרקים ו'-ז' |
| חטא נדב ואביהו | נדב ואביהו בני אהרון מעלים קטורת- אש זרה לא עפ"י הכללים שאותם דורשת התורה. חלק מן הפרשנים רואים בכך את חטא הגאווה, חלק רואים בכך חוסר הבנה מהותי של עבודת ה' ותפקיד הכהנים וחלקם רואים בכך את גדולת בני אהרון שהיתה כ"כ עוצמתית עד שאין לה קיום בעולם הפיזי הפשוט- האנושי.     * האם יש דבר כזה להתקרב יותר מדי ל- ה'?   ("כי לא יראני האדם וחי" שמות ל"ג, כ)   * גם לאישי הציבור יש מגבלות – לא הכל מותר. * שתיקה רועמת – וידום אהרון – האם בכל מצב ראוי לדבר, לצעוק, האם יש גבולות שעלי לשים על אופן הדיבור שלי ועל דרך ההתבטאות שלי (גם כשאני כועסת, גם כשאני עצבנית, פגועה וכ"ו) * אבלות – ציבורית \ פרטית ונחמה (דברי הנחמה של משה לאהרון ("הוא אשר דיבר ה' לאמור בקרבי אקדש ועל פני כל העם אכבד..." ויקרא, י', ג) | פרק י' |
| תורת הטומאה והטהרה  ראשי פרקים:   * אכילה עפ"י ההלכה – בע"ח טמאים וטהורים * יולדת * צרעת * זב \ זבה * שכבת זרע * נידה | האדם הישראלי נדרש להגביל את עצמו במקומות שונים בחייו. הגבלות אלה מפרידות בינו ובין בע"ח ומאתגרות את העולם הרוחני והמוסרי כיוון שהוא חייב לרסן את הרצון הטבעי ל"התפרק", לעשות מה ש"בא לי", ללכת אחרי התאוות בלי חשבון.  הכללים השונים החלים על האופן בו אנו אוכלים (כשרות, ברכות וכ"ו), הכללים השונים הקשורים בקשר בין איש ואישה ביצר המיני מעלים את האדם מעל לדרגת הבהמה ומעלים את רוח האדם לעולם מוסרי וערכי גבוה.   * האם יש לי איפוק ושליטה עצמית ומה אני עושה כש"בא לי" ו"אני רוצה עכשיו" דברים שונים? * לשון הרע- כוח הדיבור על משמעויותיו השונות. * גוף ונפש – ויחסי הכוחות ביניהם, הקשרים השונים ביניהם, מי משרת את מי ומה התפקיד של כל אחד מהם בעולם בו אנו חיים? * איש אישה- צניעות – גילוי וכיסוי – מה עלי לכסות כדי להראות את מה שחשוב לי להראות בעצמי?, הכיסוי והריחוק שנועדו לשרת את הקירבה העתידה לבוא בין איש ואישה. * תהליך ההיטהרות = תהליך התיקון. למשל- המצורע מוצא מהמחנה עד לבירור מקומו מה ההשלכה של זה על האופן בו אנו נוהגים ב"טמאים" בחברה שלנו עד לסיום תהליך התיקון שלהם? (מאסירים במבט החברתי הכולל ועד ההשפעות הפנים חברתיות בכיתה). | פרקים י"א-ט"ו  מאמר מקסים של הרבי מילובאוויץ' בנושא הצרעת – למי מותר להוציא מהמחנה ובאילו תנאים? |
| פרשיות הקדושה בדגש על  פרשת קדושים | פרשיות אלה עוסקות בעיקר במצוות שבין אדם לחברו אך תמיד מתוך ידעה שהקב"ה בוחן כליות ולב ודן את האדם גם או במיוחד כאשר מדובר בעניינים שבין אדם לחברו (בא לידי ביטוי בכל סיומות ה"אני ה'" או "אני ה' א-לוקיכם" החותמות את המצוות השונות):  איסורי עריות, איסור הקפת פאת הראש וכתובת קעקוע, איסור ע"ז, איסור גניבה, לקט, פאה וכד', איסור שקר, משפט צדק, איסור ללכת רכיל, איסור על שימוש באובות וידעונים, חובת ואהבת לרעך כמוך ואיסור לא תשנא את אחיך בלבך, והדרת פני זקן, אהבת הגר וכ"ו.  פרק כ"ג עוסק בקדושת המועדים- מתוך תפיסת עולם שהתקדשותו של עמ"י בחיי היומיום שלו במפגש בין אדם לחברו הוא שמאפשר לו לקדש את מועדי השנה ולהיות שותף בכך לקדושה רוחנית – גבוהה הקשורה בקדושת הזמנים.   * ניתן להתעסק בכל אחד מן ההיבטים החברתיים הפנים כיתתים \ שכבתיים ובית ספריים או מנגד, אלו הקשורים בבניית חברה ישראלית צודקת המושתתת על עקרונות הצדק, השיוויון, הצדקה, משפט צדק, הדאגה לחלש וכן הלאה. * ואהבת לרעך כמוך – לא תשנא את אחיך בלבבך – מה המשמעות של מצוות אלה? מדוע אלו כללי הברזל של התורה כולה לדעת חז"ל? איך אפשר לעשות את זה? מה המשמעות של זה בתוך הכיתה?   בהקשר הזה- דתיים - חילונים – חרדים, ספרדים – אשכנזים, עשירים – עניים, החריג בחברה וכ"ו. | פרקים י"ח-כ"ג |
| פרשת המועדות | המועדות מתחלקים בין אלו השייכים לקבוצת חגי תשרי – המאופיינים בתהליכים הנפשיים – פנימיים שהאדם צריך לעבור ובין אלו המשתייכים לחגים הקשורים בטבע הסובב אותנו ובעבודת אדמת ארץ ישראל הקושרת אותנו לעבודת ה'.  חג הסוכות משתייך לשתי הקבוצות (מצד אחד חל בתשרי והוא שיאם של ימי כריתת ברית הנישואין בין כנסת ישראל ובין הקב"ה) ומאידך הוא נחגג כחג של חיבור לטבע ויציאה אליו במובן הכי פשוט וטבעי – סוכות, ארבעת המינים וכן הלאה ובכך בא לידי ביטוי גם הביטחון הפשוט שלנו ב- ה'. לכן על חג זה חלה מצווה מיוחדת – לשמוח, זהו החג היחידי בו אנו מצווים באופן מיוחד לשמוח ולכן יש להביא כמויות כפולות של קורבנות, בחג זה נחנך גם בית המקדש הראשון בימי שלמה.   * איך אפשר לקדש זמן ולמה בכלל צריך לקדש אותו? * לעצור ולחשוב – כל אחד מהחגים מפגיש אותי עם עצמי בצורה אחרת:   חג הפסח- משמעות החירות – מאיזו שעבוד אני רוצה להשתחרר השנה?  בהקשר הזה ניתן להתחבר גם לשעבוד הכלכלי של העולם המערבי על משמעויותיו השונות (מותגים, מרדף אחר הכסף, סלולארים וטכנולוגיות שונות) – והפתרון של התורה לכך- שנת שמיטה ושנת היובל – שחרור העבדים, השתחררות העולם משעבוד הקפיטליזם ושנה אחת מאזנת של סוציאליזם טהור המחזיר את העולם לנקודת פתיחה הנותנת שוויון הזדמנויות חדש, שחרור המרדף אחרי הכסף מתוך אמונה תמימה שהכל מאיתו ית'.   * חג השבועות – הצפייה למשהו וספירת הימים לקראתו, ימי ספירת העומר במשמעות החברתית שלהם (תלמידי ר' עקיבא),   שבועות – כחג מתן תורה (משמעות חז"לית לחג) – קבלת עול מלכות שמיים, מה המשמעות של לימוד תורה בשבילי? לימוד תורה לנשים וכן הלאה.  רה"ש – זכרון תרועה – למה צריך לזכור? מה עלי לזכור? מי הזוכר אני או הקב"ה?  יו"כ- כפרת עוונות – עינוי הנפש והגוף כדרך של תיקון.  סוכות – שמחה מתוך טהרה, תיקון פנימי ובטחון מלא ותמים בקב"ה.     * ניצול זמן – למה זה חשוב? (חופש גדול) * שבת – איך אני רוצה שתראה השבת שלי? * שמחה פנימית שבאה מתוך קיום המצוות. | פרק כ"ג  שמיטה – פרק כ"ה |
| ברכה וקללה | אם בחוקותי תלכו...  ואם לא תשמעו לי...   * תורת הגמול: שכר ועונש * גבולות וחוקים – טוב או רע? מה קורה בחברה בה אין חוקים וגבולות? מה המשמעות של הכללים בבית? בבית הספר? * הקשר בין העם ומעשיו ובין ארץ ישראל.   ניתן גם לקשר- האם היו נדב ואביהו ראויים לעונש כ"כ כבד? |  |

**מבנה ספר ויקרא**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | | טומאה וטהרה | | | | | | | חוקת הקדושה | | | | | | | |
| קרבנות יחיד | | מילואי כהנים | | איסורי מאכל וטומאה | | הצרעת | | זיבות | | טהרת המקדש | חיי קדושה | | קדושת הכהנים | | קדושת הזמנים | | ברכה וקללה | הקדש |
| **ויקרא** | **צו** | | **שמיני** | | **תזריע** | | **מצורע** | | **אחרי מות** | | | **קדושים** | | **אמור** | | **בהר סיני** | **בחוקותי** | |